Podľa článku 10 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15) a čl. 15 a 16 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/14 a 54/14 – i. uznesenie) pokrajinský tajomník pre vzdelávanie, predpisy, správu a národnostné menšiny - národnostné spoločenstvá vyniesol

**PRAVIDLÁ**

**O PRIDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ NA FINANCOVANIE A SPOLUFINACOVANIE OBSTARANIA VYBAVENIA PRE USTANOVIZNE ŽIACKEHO ŠTANDARDU V AUTONÓMNEJ POKRAJINE VOJVODINE**

**Článok 1**

Týmito pravidlami sa upravujú spôsob, podmienky a kritéria pridelenia rozpočtových prostriedkov (ďalej: prostriedky) na financovanie a spolufinacovanie obstarania vybavenia pre ustanovizne žiackeho štandardu v Autonómnej pokrajine Vojvodine (ďalej: AP Vojvodina), v súlade s apropriáciami schválenými Uznesením o rozpočte Autonómnej pokrajiny Vojvodiny, v rámci oddielu Pokrajinského sekretariátu pre vzdelávanie, predpisy, správu a národnostné menšiny – národnostné spoločenstvá (ďalej: pokrajinský sekretariát).

**Článok 2**

Právo na pridelenie prostriedkov majú ustanovizne žiackeho štandardu – žiacke domovy stredných škôl, školy so žiackym domovom, špeciálne školy so žiackym domovom, domovy žiakov stredných škôl vo fáze založenia, žiacke strediská, žiacke letoviská a žiacke kultúrne strediská na území AP Vojvodiny, ktorých zakladateľom je Srbská republika a AP Vojvodina (ďalej: užívatelia).

**Článok 3**

Obstaranie vybavenia z článku 1 týchto pravidiel sa financuje, resp. spolufinancuje súbehom (ďalej: súbeh), ktorý vypisuje pokrajinský sekretariát, v súlade s finančným plánom pokrajinského sekretariátu a uznesením o rozpočte Autonómnej pokrajiny Vojvodiny.

**Článok 4**

Prihláška na súbeh sa odovzdáva v písomnej podobe, na jednotnom tlačive, ktoré sa zverejňuje na webovej stránke pokrajinského sekretariátu a ktoré obsahuje opis, cieľ a finančný plán obstarania vybavenia s lehotou realizácie.

**Článok 5**

Dokumentáciu, čo sa odovzdáva spolu s prihláškou na súbeh, sekretariát určí v súbehu.

**Článok 6**

Pokrajinský tajomník pre vzdelávacie úkony (ďalej: pokrajinský tajomník) zriaďuje Komisiu na pridelenie prostriedkov na financovanie a spolufinancovanie obstarania vybavenia pre ustanovizne žiackeho štandardu v Autonómnej pokrajine Vojvodine z článku 2 týchto pravidiel (ďalej: komisia).

 Komisia rozoberá zaslané prihlášky na súbeh.

Komisia určuje splnenie predpisom stanovených podmienok súbehu.

Po rozbratí podaných prihlášok na súbeh komisia zostavuje zdôvodnený návrh na pridelenie prostriedkov a doručuje ho pokrajinskému tajomníkovi.

**Článok 7**

Pokrajinský tajomník rozoberá návrh komisie a rozhoduje o rozvrhnutí prostriedkov užívateľom rozhodnutím.

Rozhodnutie z odseku 1 tohto článku je konečné.

Rozhodnutie z odseku 1 tohto článku s tabuľkovým prehľadom, čo obsahuje údaje o pridelení prostriedkov, sa uverejňuje na webovej prezentácii pokrajinského sekretariátu.

Pokrajinský tajomník o výsledkoch súbehu, ak zistí, že je to nevyhnutné, aj písomne upovedomí podávateľov prihlášok.

**Článok 8**

Ustanovizne žiackeho štandardu môžu obstarávať:

* vybavenie na ubytovanie žiakov,
* vybavenie pre domácnosť,
* vybavenie pre vzdelávanie,
* počítačové vybavenie,
* vybavenie pre rekreáciu,
* vybavenie pre ochranu životného prostredia,
* vybavenie pre verejnú bezpečnosť,
* administratívne vybavenie a
* iné vybavenie, čo je vo funkcii zlepšenia kvality služieb ubytovania a výživy žiakov, ako aj výchovno-vzdelávacej práce v ustanovizni žiackeho štandardu.

**Článok 9**

Pri rozoberaní podaných prihlášok na súbeh a rozhodovaní o pridelení prostriedkov sa uplatňujú nasledujúce kritériá:

* význam vybavenia v umožnení bezpečného a kvalitného ubytovania, pobytu, ako aj výživy žiakov v ustanovizniach žiackeho štandardu,
* kapacita ustanovizní žiackeho štandardu,
* stupeň vyvinutosti jednotky lokálnej samosprávy, na ktorej území je ustanovizeň žiackeho štandardu,
* jestvovanie iných zdrojov financovania obstarania vybavenia,
* úspešná realizácia pridelených prostriedkov z rozpočtu AP Vojvodiny v predchádzajúcich rokoch s doručovaním správ a dôkazmi o účelovom a zákonnom užívaní rozpočtových prostriedkov,
* obstaranie vybavenia, čo sa môže prevažne realizovať v bežnom rozpočtovom roku a
* výška žiadaných prostriedkov na obstaranie vybavenia.

**Článok 10**

Záväzok pridelenia prostriedkov sekretariát preberá na základe zmluvy, v zmysle zákona, ktorým sa upravuje rozpočtová sústava.

**Článok 11**

Užívateľ je povinný pridelené prostriedky používať účelovo a zákonne a neminuté prostriedky vrátiť do rozpočtu AP Vojvodiny.

Užívateľ je povinný podať správu o užívaní prostriedkov najneskôr do 15 (pätnástich) dní po stanovenej lehote na realizáciu účelu, na ktorý sa prostriedky pridelili, s príslušnou dokumentáciou, overenou zodpovednými osobami.

Užívateľ je povinný nadobudnuté prostriedky vrátiť do rozpočtu AP Vojvodiny, ak sa zistí, že sa prostriedky nepoužívajú na realizáciu účelu, na akú sa pridelili.

Ak užívateľ neodovzdá správu z odseku 2 tohto článku, stráca právo uchádzať sa na súbehu o rozvrhnutie prostriedkov s novými programami, resp. projektmi.

Ak jestvujú pochybnosti, že sa pridelené prostriedky v jednotlivých prípadoch neúčelovo minuli, pokrajinský sekretariát začne konanie pred pokrajinským orgánom správy pre rozpočtovú inšpekciu z dôvodu kontroly účelového a zákonného používania prostriedkov.

**Článok 12**

Dňom nadobudnutia účinnosti týchto pravidiel zanikajú Pravidlá o pridelení rozpočtových prostriedkoch Pokrajinského sekretariátu pre vzdelávanie, predpisy, správu a národnostné menšiny – národnostné spoločenstvá na financovanie a spolufinancovanie obstarania vybavenia pre ustanovizne žiackeho štandardu na území Autonómnej pokrajiny Vojvodiny (Úradný vestník APV číslo 43/12).

**Článok 13**

Tieto pravidlá nadobúdajú účinnosť dňom uvejnenia Úradným vestníkom Autonómnej pokrajiny Vojvodiny a uverejnia sa na oficiálnej webovej stránke Pokrajinského sekretariátu pre vzdelávanie, predpisy, správu a národnostné menšiny - národnostné spoločenstvá.

**POKRAJINSKÝ SEKRETARIÁT PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ**

|  |  |
| --- | --- |
| Číslo: 128-451-937/2015-01 Nový Sad 17. apríla 2015 | POKRAJINSKÝ TAJOMNÍK Mihály Nyilas  |